### Resume

Forvaltningen har vurderet, at der er behov for at udarbejde en ny lokalplan for erhvervsområdet ved [adresse] i Børkop for at forbedre forholdene for virksomhederne i området, de nærtliggende boliger og centerområdet i Børkop. Området er ikke fuldt udbygget. Lokalplanen skal også give mulighed for, at tungere virksomheder kan etablere sig i området, at der kan etableres butikker med særlig pladskrævende varer samt at sikre beplantningsbæltet og krav til arkitekturen.

I høringsperioden fra 14. marts til 9. maj 2022 er der indkommet ni indsigelser/bemærkninger. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1. Kort over lokalplanområdet.

Planens historik:

Teknisk Udvalg besluttede på mødet 2. november 2021, pkt. nr. 245, at igangsætte udarbejdelse af lokalplan nr. 1355 og tillæg nr. 14.

Tillægget har været i fordebat fra 8. november 2021 til 22. november 2021.

Lokalplanen og tillægget har været i offentlig høring fra 14. marts 2022 til 9. maj 2022.

Indsigelser/bemærkninger og ændringer af lokalplanen:

Der er modtaget ni indsigelser/bemærkninger til planerne. [adresse] har ingen bemærkninger. En ejer i området ønsker den sydvestlige del omdannet til boligområde, og en virksomhed har projektplaner for området og ønsker mulighed for servicefunktioner.

Ronny Gregersen har bemærkninger i forhold til støjgener og forslag til, hvordan de kan afhjælpes.

Derudover er der bemærkninger fra interesserede borgere samt Gårslev Lokalråd og [adresse], der hver især har indsendt bemærkninger til planen. [adresse] finder bl.a., at lokalplanen er i strid med [adresse] og spørger ind til en tidligere fyldplads i området.

Generelt omhandler bemærkningerne en bekymring for, hvad der vil ske i forhold til trafikken og udseendet af området, når den del af erhvervsområdet der i dag ikke er udnyttet, bebygges samtidig med, at miljøklasserne hæves. Der er bekymring for, at især butikkerne til særlig pladskrævende varer vil skabe øget trafik. Det er et stort ønske, at der etableres cykelstier i området til [adresse] og herfra til [adresse]. I forhold til udseendet nævnes tilbygningen på [adresse] som et skræmmende eksempel, og der er bemærkninger til byggelinjer, højder og arkitektur.

Der er mange spørgsmål vedrørende det 10 meter brede beplantningsbælte, der videreføres i den ny lokalplan fra de tre eksisterende planer.

På baggrund af indsigelser/bemærkninger anbefales følgende ændringer i lokalplanen:

* at der også skal etableres et beplantningsbælte langs [adresse]. Det var ikke tidligere muligt pga. placeringen af den bygning, der er brændt på [adresse].
* at miljøklassen for delområde 2 sænkes fra 2-4 til de oprindelige 1-3 pga. afstanden til boliger, der kan skabe miljøkonflikter.
* at det tilføjes i redegørelsen, at der ikke ændres på beplantningsbæltet, men at det nu bliver muligt at stille krav om, at det skal etableres ved ny bebyggelse.
* at der i redegørelsen tilføjes et afsnit om [adresse], og hvorfor erhvervslokalplanen ikke er i strid med denne. Erhvervsområdet er, som [adresse], en af mange anvendelser og attraktioner som en by af [adresse] størrelse skal kunne tilbyde. Erhvervslivet er ikke nævnt i [adresse], og erhvervsområdet vurderes ikke at hindre, eller være i strid med, realiseringen af Naturbyens visioner.
* at fyldpladsen, der blev nedlagt i 1987 på Industrivej 101, nævnes i lokalplanens redegørelse. Fyldpladsen hindrer ikke, at grunden kan anvendes til erhverv.
* at der fastlægges en byggelinje på 10 meter for hele strækningen nord for Industrivej i delområde 3 og 4, hvor der kan bygges i en højde på 12,5 meter.
* at udendørs oplag, udover ikke at være synlig fra [adresse] og motortrafikvejen, heller ikke må være synlig fra de andre veje i området.
* at det tilføjes i lokalplanens bestemmelser, hvad beplantningsbæltet skal bestå af. Det skal bestå af: Tjørn, eg, naur, hassel, skovæble, mirabel, lind, alm. hæg, slåen, syren, sargentsæble, rødel og fuglekirsebær. I beplantningsbæltet skal indgå de arter fra listen, der bliver mindst 12,5 meter høje, så de skjuler bebyggelsen.
* at det tilføjes i lokalplanens bestemmelser, at ved butikker med særlig pladskrævende varer, hvor beplantningsbæltet undlades, skal facade mod Industrivej og motortrafikvejen brydes af gennemlyste vinduespartier, materialeskift eller andet, der giver variation i facaden. I tegl- eller betonfacader skal der indarbejdes variationer i muren.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg, der har været i fordebat. Høringsperioden for lokalplanen og tillægget er 8 uger jævnfør planloven, da tillægget skal i fordebat og dermed har særlig interesse for offentligheden.

Overtagelsespligt/Frafaldserklæring:

Lokalplanområdet ejes henholdsvis af kommunen og private og er i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet er et eksisterende planlagt erhvervsområde, hvor der ikke gives mulighed for mere byggeri, og der gives mulighed for højere miljøklasser. Lokalplanen samler dermed mange typer af erhverv i et eksisterende område med let adgang til motortrafikvejen.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 31. maj 2022, pkt. 132:
at udvalget anbefaler over for Byrådet, at lokalplan nr. 1355 og tillæg nr. 14 til [adresse] 2021-2033 vedtages endeligt med de af forvaltningen indstillede ændringer, og
at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 31. maj 2022, pkt. 132:
Udsat, mhbp. en besigtigelse.
Bo Mikkelsen var fraværende.

Mie Lauritsen og Miljødirektøren indstiller, 6. september 2022, pkt. 203:

at udvalget anbefaler over for Byrådet, at lokalplan nr. 1355 og tillæg nr. 14 til [adresse] 2021-2033 vedtages endeligt med de af forvaltningen indstillede ændringer, og

at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 6. september 2022, pkt. 203:

Anbefalet, med følgende justeringer af lokalplanen;

at byggehøjden i delområde 3 og 4 fastsættes til 10 meter, og byggelinjen mod motortrafikvejen fastsættes til 15 meter.

at der i store synlige facader skal indarbejdes arkitektoniske variationer ved skift, fremrykninger, forskydninger samt forskellige farver eller andet, der giver variation i facaden. Dette skal mod motortrafikvejen ske i samspil med beplantningsbæltet.

Beslutning fra Økonomiudvalget, 26. september 2022, pkt. 194:

Indstillingen fra Teknisk Udvalg blev anbefalet.

### Beslutning

Godkendt.

Fraværende: Albert Lauritsen, i stedet mødte Carlo Dam El-Ahmad.

Fraværende: Adam Møller, i stedet mødte Mark Petersen.

Fraværende: Kim Dam.